หุ้นสหรัฐฯ ปิดลบอย่างรุนแรง
หุ้นสหรัฐฯ ปิดลบอย่างรุนแรง เหตุโกลด์แมนแซคส์ ถูกกล่าวหาหลอกลวงนักลงทุน
17 เม.ย. 2553

หุ้นสหรัฐฯ ปิดลบอย่างรุนแรง เหตุโกลด์แมนแซคส์ ถูกกล่าวหาหลอกลวงนักลงทุน
ดัชนีความเชื่อมั่นผู้บริโภคคือเหตุผลส่วนหนึ่งที่ทำให้ตลาดหุ้นสหรัฐฯปิดลบในวันศุกร์ที่16 แต่ปัจจัยสำคัญที่ฉุดวอลล์สตรีท ดำดิ่งอย่างรุนแรงคือกรณี โกลด์แมนแซคส์ ถูกกล่าวหาหลอกลวงนักลงทุน จุดชนวนความวิตกต่อการเข้าปราบปรามบริษัทต่างๆ ที่เกี่ยวข้องกับการซื้อขายตราสารหนี้สินเชื่อที่อยู่อาศัย ซึ่งเป็นแกนกลางการล่มสลายของภาคการเงิน
ดัชนีหุ้นดาวโจนส์ ลดลง 125.91 จุด (1.13 เปอร์เซ็นต์) ปิดที่ 11,018.66 จุด แนสแดก ลดลง 34.43 จุด (1.37 เปอร์เซ็นต์) ปิดที่ 2,481.26 จุด เอสแอนด์พี ลดลง 19.54 จุด (1.61 เปอร์เซ็นต์) ปิดที่ 1,192.13 จุด